अजमेर. शहर का मौसम मंगलवार को तीन रूपों में नजर आया। सुबह हल्की धुंध छाई रही, वहीं 10 बजे बाद से दिनभर तेज धूप ने पसीना छुड़ाया। सूरज ढलने के साथ-साथ सर्दी जोर पकड़ती गई।
शाम को सर्दी के कारण जिलेभर में लोग अलाव तापते दिखे। भूगोलविद इस तरह के मौसम को सामान्य प्रक्रिया बता रहे हैं। इधर, पिछले तीन दिन में शहर का न्यूनतम तापमान लगातार बढ़ रहा है, जबकि अधिकतम तापमान 28 से 30 डिग्री सेल्सियस के बीच उतार-चढ़ाव पर टिका है।
तीन दिन में मौसम में आया उतार-चढ़ाव
मौसम विभाग के मुताबिक मंगलवार को अधिकतम तापमान 29.6 डिग्री सेल्सियस रहा, जबकि न्यूनतम तापमान 11.5 डिग्री सेल्सियस रहा। सुबह की आर्द्रता 52 तथा शाम की 29 दर्ज की गई। 4 किलोमीटर प्रति घंटे की रफ्तार से सर्द हवाएं चली।
एक दिन पहले यानी सोमवार को शहर का अधिकतम तापमान 30 डिग्री सेल्सियस था, वहीं न्यूनतम तापमान 10.9 डिग्री सेल्सियस था। रविवार को अधिकतम तापमान 28.5 डिग्री सेल्सियस औैर न्यूनतम 9.5 डिग्री सेल्सियस था। पिछले तीन दिनों न्यूनतम तापमान लगातार बढ़ता जा रहा है, जबकि अधिकतम तापमान 28 से 30 डिग्री सेल्सियस के बीच टिका है।
hin_Deva hin_Deva hin_Deva hin_Deva hin_Deva